Perlų salos

Perlų salos (isp. Archipiélago de las Perlas) − salynas Ramiajame vandenyne, Panamos įlankoje, 70 km į pietryčius nuo Panamos miesto. Perlų salos priklauso Panamai. Salyne yra 183 salos: bendras jų plotas ~400 km². Didžiausia sala − Rėjus (~200 km²), kurioje yra perlų gavybos centras. Kontadoro sala yra populiarus kurortas. Kitos salos yra mažiau žinomos, o dauguma iš jų net neturi pavadinimų. Dalis salų yra apsuptos rifų. Visus metus oro temperatūra laikosi tarp +20 °C ir + 30 °C. Istorija Salas 1513 m. atrado ispanų konkistadoras Vasko Nunjesas Balboa. Plaukdamas vandenynu jis sutiko grupę indėnų, plaukiančių perlais inkrustuota valtimi. Jie papasakojo apie netoliese esančias salas, kurios turtingos perlais. Konkistadoras pavadino šias salas Perlų salomis ir paskelbė apie jų priklausymą Ispanijai. Vienoje iš salų buvo rastas vienas didžiausių perlų pasaulyje − La Peregrina. Nuorodos Perlų salosArchyvuota kopija 2011-08-25 iš Wayback Machine projekto. (anglų, ispanų k.)